54.

Godina 54. (LIV) bila je obična godina koja počinje u utorak po julijanskom kalendaru. U svoje vrijeme, bila je poznata kao godina konzulstva Lentulusa i Marcellusa (ili, rjeđe, godina 807. Ab Urbe condita).
Oznaka 54 za ovu godinu se koristi od ranog srednjeg vijeka, kada je Anno Domini kalendarska era u Evropi postala glavna metoda za imenovanje godina.

 Događaji 
 Po mjestu 
 Rimsko Carstvo 
 13. oktobar - rimski car Klaudije umire, vjerovatno nakon što je bio otrovan od strane Agripine, njegove supruge i rodice. Naslijedio ga je Neron.
 Neron pokušava da zabrani gladijatorske igre.
 Za vrijeme vladavine Nerona, Rim pripaja Aden da zaštiti pomorski put između Aleksandrije i Azije.
 Dva centuriona su bila poslata ka jugu Egipta u potrazi za izvorom rijeke Nil, kao i mogućoj novoj provinciji Rimskog carstva. Prema njihovim navodima, iako postoje mnogi gradovi u pustinji, to područje je ipak previše siromašno da bi bilo vrijedno osvajanja.
 Gnej Domicije Korbulon stiže na istok i preuzima dužnost guvernera Azije, s tajnim pismom od Nerona i njegovih glavnih ministara, Senecom i Sekstom Afranijem Burom, sa zadatkom da se vrati Armenija pod vlast Rimskog carstva.
 Korbulon u Siriji provjerava vojni logor rimske jedinice Legio X Fretensis u gradu Kir. Tu je Korbulon saznao da su mnogi rimski legionari demoralisani zbog "dugotrajnog mira", te su zbog toga mnogi vojnici prodali svoje zaštitne šljemove i štitove.
 Korbulon regrutuje sirijske pomoćne jedinice iz ovog područja i postavlja ih u granična utvrđenja, sa naređenjima od Nerona da ne provocira Parćane.
 Nasilje izbija u Cezareji u vezi sa lokalnom uredbom o ograničavanje građanskih prava tamošnjih Jevreja, što dovodi do sukoba između Jevreja i pagana. Rimski garnizon koji se sastojao od Sirijaca, stavlja se na stranu pagana. Guverner Judeje, Antonije Feliks, naređuje svojim trupama da napadnu na Jevreje koji su bili naoružani palicama i mačevima. Nasilje se nastavlja i Feliks traži od Nerona da posreduje u sukobu. Neron staje na stranu pagana i srozava Jevreje na nivo građana drugog reda. Ova odluka nije riješila ništa, nego je samo povećala bijes Jevreja.
 U Britaniji, Venucije vodi pobunu protiv njegove bivše supruge Kartimandua, kraljice plemena Briganti i rimskog saveznika. Guverner Aulo Didije Gal šalje joj vojnu pomoć, a nakon nekoliko neodlučnih borbi legija pod komandom Cezija Nasike poražava pobunjenike (približni datum - negdje između 52. i 57. n. e.).
 Zima - Domicije Korbulana maršira sa njegovim legijama (Legio VI Ferrata i Legio X Fretensis) ka planinama Kapadokije gdje logoruje. Tu je svoje vojnike podvrgao oštroj obuci, sa 25 kilometara dnevno dugim marševima i oružanim vojnim vježbama.

 Azija 
 Judeja se djelimično vraća pod vlast Heroda Agripe II sina Heroda Agripe I između 48. i 54. n. e.

 Po temi 
 Religija 
 Patrijarh Onisim nasljeđuje apostola Stahija kao patrijarh Carigrada.
 Sveti Pavao od Tarsusa počinje svoju treću misiju.
 Apolos koji je kasnije postao pomoćnik apostola Pavla, prelazi na hrišćanstvo u gradu Efesu.

 Rođeni 

 Umrli 

 Reference 

 Vanjski linkovi 

Kategorija:Godine